Държавен вестник, бр. 37, 2010 г., стр. 137

БРОЙ  37	
Д Ъ Р Ж А В Е Н  В Е С Т Н И К 	
СТР.  137  
41. – Изпълнителната агенция „Българска 
служба за акредитация“ на основание чл. 18, 
ал. 2 от Закона за акредитацията, извършвана от 
Българската служба за акредитация, обнародва:
ПРОЦЕДУРА ЗА АКРЕДИТАЦИЯ 
(BAS QR 2, Версия 5, ревизия 2, в сила от 
01.04.2010 г.)
1. Въведение
Процедурата за акредитация (процедура) е 
разработена на основание Закона за акредита­
цията, извършвана от Българската служба за 
акредитация (ЗАИБСА) и ISO/IEC 17011:2004. 
Този документ е основен документ за всички 
органи за оценка на съответствието и проверяващи 
по околна среда, принадлежащи към еднолични 
търговци, юридически или физически лица, които 
са акредитирани или желаят да се акредитират.
Процедурата за акредитация действа съвмест­
но и препраща към документи от системата за 
управление на Изпълнителна агенция „Българска 
служба за акредитация“ (БСА или агенцията) и 
други документи и ръководства, посочени в т. 3, 
имащи отношение към процеса на акредитация.
Следните документи, които могат да се по­
лучат от БСА или страницата на агенцията в 
интернет: http://www.nab-bas.bg на български и 
английски език, са:
 Правила за работа на Комисия по акреди­
тация BAS QR 3;
 Правила за работа на Комисия по възраже­
ния BAS QR 4;
 Правила за ползване на акредитационния 
символ на ИА БСА BAS QR 5;
 ценоразпис на услугите по акредитация 
BAS QR 8;
 процедура за провеждане на междулабо­
раторни сравнения и изпитвания за пригодност 
BAS QR 18;
 процедура за уреждане на жалби BAS QR 25;
 процедура за прилагане на политиката за 
проследимост на ИА БСА BAS QR 27.
Документите са валидни от датата на ут­
върждаване, отбелязана на първа страница на 
документа, освен ако изрично не е определено 
друго. Промените в документа се отбелязват с 
наклонен шрифт в съответната ревизия. 
При документи, които са публикувани на бъл­
гарски и английски език, определяща е версията 
на български език.
Под органи за оценка на съответствието (ООС) 
в този документ трябва да се разбира:
лаборатории – лаборатории за изпитване, 
лаборатории за калибриране, лаборатории за 
изпитване и калибриране; 
органи – органи по сертификация на про­
дукти, органи по сертификация на системи за 
управление, верификационни органи, органи по 
сертификация на персонал, органи за контрол и 
проверяващи по околна среда. 
2. Представяне на дейността на ИА БСА 
Българската служба за акредитация е създаде­
на през 1998 г. към Комитета по стандартизация 
и метрология и през 1999 г. е преобразувана в 
Изпълнителна агенция „Българска служба за ак­
редитация“ (БСА или агенцията) с Постановление 
на Министерския съвет № 270 от 30.12.1999 г.
На 29.11.2005 г. от Парламента на Република 
България е приет Закон за акредитацията, из­
вършвана от Българската служба за акредитация 
(ЗАИБСА) (обн., ДВ, бр. 100 от 2005 г., в сила от 
14.01.2006 г.). Със ЗАИБСА и Устройствен пра­
вилник на ИА БСА в сила от: 16.01.2007 г. (приет 
с ПМС № 375 от 29.12.2006 г., обн., ДВ, бр. 4 от 
2007 г.; попр., ДВ, бр. 14 от 2007 г.; изм., ДВ, 
бр. 61 от 2007 г., изм., ДВ, бр. 33 от 2008 г.; изм., 
ДВ, бр. 108 от 2008 г.) се уреждат устройството 
и дейността на БСА. 
Агенцията е национален орган за акредитация 
на Република България, признат за специализиран 
държавен орган към министъра на икономиката 
и енергетиката за извършване на акредитация 
на лицата, които осъществяват дейностите по 
изпитване, калибриране, сертификация на про­
дукти, сертификация на системи за управление, 
сертификация на персонал, както и на органи за 
контрол и проверяващи по околна среда, както 
следва:
 лаборатории за изпитване, лаборатории 
за калибриране и лаборатории за изпитване и 
калибриране;
 органи по сертификация на продукти;
 верификационни органи:
 органи по сертификация на системи за 
управление;
 органи по сертификация на персонал;
 органи за контрол;
 проверяващи по околна среда съгласно На­
редбата за Националната схема за управление 
по околна среда и одитиране (НСУОСО)(ПМС 
№ 61 от 2003 г.).
Инспекцията на лаборатории и удостоверяване 
съответствието на лабораториите с принципи­
те на Добрата лабораторна практика съгласно 
Наредбата за принципите, инспекцията и удос­
товеряването на Добрата лабораторна практика 
(Наредба за ПИУДЛП) (ПМС № 207 от 2004 г., 
в сила от 01.07.2005 г.) е въведена в системата 
за управление на БСА като отделна процедура. 
От март 2001 г. БСА е пълноправен член на 
Европейската организация за акредитация (ЕА). 
От 2005 г. БСА е като страна по Многостранно­
то споразумение на ЕА (ЕА MLA) в две области:
 сертификация на персонал и
 сертификация на системи за управление.
3. Изисквания за акредитация 
В този документ изисквания за акредитация 
означава съвкупност от критерии за акредитация 
(3.1), интерпретации и ръководства (3.2) и правила 
за акредитация (3.3). 
Кандидатите за акредитация и акредитираните 
ООС трябва да удовлетворяват изискванията за 
акредитация. Неспазването на изискванията за 
акредитация може да доведе до ограничаване обх­
вата на акредитацията, временно ограничаване 
обхвата на акредитацията, спиране, отнемане 
или отказ от акредитация.
3.1. Критерии за акредитация 
Българската служба за акредитация осъщест­
вява дейността на основа на критериите за акре­
дитация, публикувани от български, европейски 
и международни организации по стандартизация 
или на основата на национални нормативни актове